**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2019,

**ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 152/1995 Z. z. o potravinách v znení zákona č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 12/1998 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z., zákona č. 30/2015 Z. z., zákona č. 376/2016 Z. z. a zákona č. 91/2019 Z. z. sa mení a dopĺňa takto:

1. V § 9 sa dopĺňa odsek 5, ktorý znie:

,,(5) Pre výrobky, ktoré sa skladajú z geneticky modifikovaných organizmov (ďalej len „GMO“) alebo ktoré obsahujú GMO, prevádzkovateľ zabezpečí, aby:

a) v prípade predbalených výrobkov, ktoré sa skladajú z GMO alebo ktoré obsahujú GMO, sa slová "Tento výrobok obsahuje geneticky modifikované organizmy" alebo "Tento výrobok obsahuje geneticky modifikovaný [názov organizmu]" uviedli na etikete minimálne rovnakou veľkosťou písma ako názov výrobku;

b) v prípade nepredbalených výrobkov, ktoré sú ponúkané konečnému spotrebiteľovi sa slová "Tento výrobok obsahuje geneticky modifikované organizmy" alebo "Tento výrobok obsahuje geneticky modifikovaný [názov organizmu]" uviedli na výrobku alebo na štítku pripojenému k výrobku minimálne rovnakou veľkosťou písma ako názov výrobku.“.

**Čl. II**

Navrhuje sa účinnosť zákona 1. októbra 2019.